– У мяне ўзнікла ідэя аб’яднаць такіх вернікаў. Аднымі з першых пачалі спяваць пад акампанемент аргана Таццяна Чэчат, Святлана Жабрун, Наталля Шостак, Антаніна Перагуд, Дзмітрый Іваноў, Іван Шніп, Валянціна Свістун. Ёсць і сямейныя пары – Наталля і Алег Александровічы, Алена і Андрэй Рагоўскія. Нядаўна ў калектыў прыйшла Нэлі Кароза. Часта да іх далучаецца Юлія Еўтухоў-ская, выпускніца Варшаў-скага музычнага ўніверсітэта. – Гармоніі, якую можна пачуць на службе, дасягнуць атрымліваецца не адразу, – удакладняе Таццяна Кароза. – Папярэднічаюць таму шматлікія рэпетыцыі. Усе мужчыны і жанчыны, нягледзячы на занятасць на працы і дома, заўсёды знаходзяць на іх час. Збіраюцца вечарам раз на тыдзень, перад святамі – часцей. Некаторыя маюць музычную адукацыю, іншыя – не, аднак ахвотна імкнуцца авалодаць той ці іншай мелодыяй. У выніку малітоўныя спевы гучаць прыгожым трохгалоссем.